смешни разкази за Комунизъм
Фидел Кастро умрял и се запътил към рая. Пред Райските врати го спрял Св. Петър и му казал:
 - С този комунизъм и мизерия в Куба не те пускам в рая. Мястото ти е долу при колегата Луцифер.
 - Моля те пусни ме, не ща в ада - примолил се Кастро.
 - Не става - казал Св. Петър и го натикал в асансьора за ада.
 Слезъл долу Кастро при Луцифер. Рогатия го вкарал вътре в един казан и подпалил огъня.
 - Чакай, недей - примолил се Кастро- пусни ме горе, поне куфарите да си прибера...
 - Не се притеснявай за тях, ще си ги получиш куфарите - казал Луцифер и моментално изпратил две дяволчета да приберат багажа на Кастро от Рая. 
 Отишли дяволчетата пред Райските врати ама било вече 17.30 - работното време свършило и вратите заключени.
 - Дай да прескачаме, че ако не се върнем с куфарите Луцифер ще ни откъсне опашките - казали си дяволчетата и тръгнали да прескачат вратата. По райската алея в това време се разхождал Св.Петър и като ги видял да прескачат си рекъл:
 "Кога отиде брадатия Кастро в ада, кога бежанци започнаха да идват от там..."